ನಂತರ,2004ರ ಶ್ರೀಲಂಕಾದ ಪ್ರವಾಸೀ ಸರಣಿಯಂದು ಬ್ರೆಟ್‌ ಲೀಯವರ ಹಿಮ್ಮಡಿಯ ಗಂಟಿನ ಸಮಸ್ಯೆ ಪುನಃ ಉಲ್ಬಣಗೊಂಡು ಶಸ್ತ್ರಚಿಕಿತ್ಸೆಗೆ ವಾಪಸಾಗಬೇಕಾಯಿತು. ಅವರ ಸ್ಥಾನವನ್ನು ವೇಗದ ಬೌಲಿಂಗ್‌ ಸಹವರ್ತಿ ಮೈಕಲ್‌ ಕ್ಯಾಸ್ಪ್ರೊವಿಕ್ಜ್‌ ತುಂಬಿದರು. ಈ ಗಾಯದಿಂದಾಗಿ ಸಂಪೂರ್ಣ ಗುಣಮುಖರಾಗಲು ಬ್ರೆಟ್‌ ಲೀ ಕ್ರಿಕೆಟ್‌ ಆಟದಿಂದ ಸುಮಾರು 4½ ತಿಂಗಳುಗಳ ಕಾಲ ಹೊರಗುಳಿಯಬೇಕಾಯಿತು. ಆ ಸಮಯದಲ್ಲಿ ಟೆಸ್ಟ್‌ ಸರಣಿಗಳಲ್ಲಿ ಬ್ರೆಟ್‌ ಲೀಯವರ ಬೌಲಿಂಗ್ ಲಯ(ಫಾರಂ) ಪರಿಣಾಮಕಾರಿಯಾಗಿರಲಿಲ್ಲ. ವೃತ್ತಿಯ ಆರಂಭಿಕ ಹಂತದಲ್ಲಿನ 16.07 ಸರಾಸರಿಗೆ ಹೋಲಿಸಿದರೆ, ಜುಲೈ 2001ರಿಂದ ಜನವರಿ 2004ರ ವರೆಗೂ ಅವರ ಟೆಸ್ಟ್‌ ಬೌಲಿಂಗ್‌ ಸರಾಸರಿಯು 38.42 ಆಗಿತ್ತು.